Mont a ra da azezañ, ouzh ur prenestr e laka e benn. A-benn nebeut e vanno kousket, luskellet gant fraoñvadennoù an tren kozh. Chwezh an trenioù kozh a blij dezhañ, chwezh al lêr, chwezh an dud diniver bet o veajiñ enno. Chwezh un amzer all, ma veze tu da gomz gant an dud en tren hep na barfe selloù du warnoch, ma oa tu da sellet ouzh ar gweledva hep kaout da chouzañv sonerezh ugent sonvaleer disheñvel, dres kreñv a-walch evit bezañ hegasus-meurbed.